Gate 21

Kick-off for Sjællands Klimaalliance: Fra plan til handling i Region Sjælland
2023-09-27 09:30 - 12:00 (Europe/Copenhagen)
Kommunerne i Region Sjælland har udarbejdet DK2020-klimaplaner, der lever op til Parisaftalen. Det nye 5-årige partnerskab ‘Sjællands Klimaalliance’ skal understøtte implementeringen og hjælpe kommunerne med at gå fra planer til handling. Det kommer til at kræve politisk lederskab, et erhvervsliv på forkant, og stærke koblinger mellem klimaindsats og regional udvikling.
Det stiller Region Sjælland, KKR Sjælland og Gate 21 skarpt på den 27. september 2023 fra klokken 9:30 til 12:00 i Næstved Arena. Her inviterer Sjællands Klimaalliance politikere, erhvervsliv og centrale klimaaktører til at inspirere hinanden og bygge fællesskab om klimaopgaven i Region Sjælland.
Arrangementet er en optakt til Region Sjællands Udviklingskonference 2023.
Dagens fokusområder: Landbrug & arealanvendelse, energiomstilling og forbrug og genbrug.

Praktisk info
Arrangementet er afholdt. Det er ikke muligt at tilmelde sig.
Tid: Arrangementet foregår torsdag den 27. september fra klokken 9.30 – 12.00.
Sted: Næstved Arena
Kontakt
Claus Knudsen
claus.knudsen@gate21.dk

Webinar: Fra klimaplan til klimahandling — i samarbejde med unge
2023-09-19 09:30 - 11:00 (Europe/Helsinki) | Online
Få inspiration til, hvordan du som kommune kan involvere unge i klimahandling
Kommunerne er i fuld gang med den grønne omstilling og har med DK2020-klimaplanerne sat klare mål for klimaambitionerne. For at nå målene, må kommunerne understøtte de nødvendige handlinger og adfærdsændringer. Der bliver brug for alle borgeres bidrag — også unges perspektiv, idéer, handlekraft og engagement er afgørende, hvis der skal sættes strøm til klimaplanerne.
Med projektet KlimaChallenges NU er klimahandling kommet på skoleskemaet for unge i udskolingen.
Gennem forløbet udfordrer eleverne sig selv og hinanden på deres adfærd og forbrugsvaner inden for fem temaer; ‘tekstiler’, ‘el og varme’, ‘affald’, ‘fødevarer’ og ‘transport’.
Omdrejningspunktet for forløbet er fællesskab, gejsten for at gøre en forskel og skabe klimahandling.
På dette webinar får du — med afsæt i erfaringer fra projektet — masser af inspiration til, hvordan man som kommune kan engagere særligt unge borgere i at rykke fra plan til handling.
Dem kan du møde

Gate 21, Ressource City Næstved og Lommefilm, der stå bag projektet og læringsforløbet.
Nina B. Nielsen, klimakoordinator fra Odsherred Kommune, deler erfaringer fra projektet og Emma Tversted fra Gentofte Kommune fortæller om deres arbejde med at engagere unge i det lokale klimaarbejde.
Karen Siercke fra Poesiens Hus fortæller om samskabelsesprojektet Ordforbindelse, hvor unge har skabt en bog om, hvad ’klima’ betyder for dem. Hør om, hvordan litteraturen og kunsten skaber forbindelse – både de unge imellem, og mellem de unge og verden omkring dem.
Til sidst vil der være åben erfarings- og idéudveksling, hvor alle inviteres til at dele tips og idéer til konkrete ungeinvolverende initiativer med de andre fremmødte.

Det får du ud af at deltage

Introduktion til læringsforløbetKlimaChallenges NU
Inspiration til ungeinvolvering i det lokale arbejde med at implementere klimaplanerne
Netværk og mulig projektudvikling i samarbejde med Gate 21
Målgruppen er klimamedarbejdere med ansvar for klimaplanerne , medarbejdere fra skole- og ungeområdet og lærere i folkeskolens udskoling eller på ungdomsuddannelser.

Kontakt
Lea Knudsen, projektleder Gate 21 / lea.knudsen@gate21.dk
Dorte Fænø Mondrup, seniorprojektleder Gate 21 / dorte.faenoe.mondrup@gate21.dk
Læs mere
Dyk ned i det frit tilgængelige undervisningsmateriale til KlimaChallenges NU hér.
Praktisk information
Tilmelding: Arrangementet er afholdt. Det er ikke muligt at tilmelde sig.
Tid: Den 19. september 2023 klokken 9.30-11.00.
Sted: Online
Kontakt
Lea Knudsen
lea.knudsen@gate21.dk
Dorte Fænø Mondrup
dorte.faenoe.mondrup@gate21.dk
